ਇਕਰਾ ਚੌਧਰੀ

ਇਕਰਾ ਚੌਧਰੀ ਜਾਂ ਚੌਧਰੀ ਇਕਰਾ ਮੁਨੱਵਰ ਹਸਨ ਇੱਕ ਭਾਰਤੀ ਸਿਆਸਤਦਾਨ ਹੈ। ਇਹ 4 ਜੂਨ 2024 ਤੋਂ ਕੈਰਾਨਾ ਲੋਕ ਸਭਾ ਹਲਕੇ ਤੋਂ ਲੋਕ ਸਭਾ ਦੀ ਮੈਂਬਰ ਹੈ। ਇਹ ਸਮਾਜਵਾਦੀ ਪਾਰਟੀ ਦੀ ਮੈਂਬਰ ਹੈ।

 ਸ਼ੁਰੂਆਤੀ ਜੀਵਨ ਅਤੇ ਸਿੱਖਿਆ 
ਇਸਦਾ ਜਨਮ ਇੱਕ ਮੁਸਲਿਮ ਗੁੱਜਰ ਪਰਿਵਾਰ ਵਿੱਚ ਸਾਬਕਾ ਰਾਜ ਸਭਾ ਮੈਂਬਰ ਚੌਧਰੀ ਮੁਨੱਵਰ ਹਸਨ ਅਤੇ ਸਾਬਕਾ ਲੋਕ ਸਭਾ ਮੈਂਬਰ ਬੇਗਮ ਤਬੱਸੁਮ ਹਸਨ ਦੇ ਘਰ ਹੋਇਆ ਸੀ। ਇਹ ਇੱਕ ਸਿਆਸੀ ਪਿਛੋਕੜ ਵਾਲੇ ਪਰਿਵਾਰ ਤੋਂ ਆਉਂਦੀ ਹੈ, ਉਸਦੇ ਦਾਦਾ ਅਤੇ ਮਾਤਾ-ਪਿਤਾ ਦੋਵਾਂ ਨੇ ਸੰਸਦ ਮੈਂਬਰ ਵਜੋਂ ਸੇਵਾ ਕੀਤੀ ਹੈ। ਇਸ ਵਕਤ, ਉਸਦਾ ਭਰਾ, ਚੌਧਰੀ ਨਾਹਿਦ ਹਸਨ, ਕੈਰਾਨਾ ਵਿਧਾਨ ਸਭਾ ਹਲਕੇ ਤੋਂ ਵਿਧਾਇਕ ਵਜੋਂ ਆਪਣੀ ਤੀਜੀ ਵਾਰ ਸੇਵਾ ਕਰ ਰਿਹਾ ਹੈ।

ਇਸਨੇ ਨਵੀਂ ਦਿੱਲੀ ਦੇ ਕਵੀਨ ਮੈਰੀ ਸਕੂਲ ਵਿੱਚ ਆਪਣੀ ਸਕੂਲੀ ਪੜ੍ਹਾਈ ਪੂਰੀ ਕੀਤੀ ਅਤੇ ਲੇਡੀ ਸ਼੍ਰੀ ਰਾਮ ਕਾਲਜ, ਦਿੱਲੀ ਯੂਨੀਵਰਸਿਟੀ ਤੋਂ ਬੈਚਲਰ ਆਫ਼ ਆਰਟਸ ਦੀ ਡਿਗਰੀ ਹਾਸਲ ਕੀਤੀ। ਉਸਨੇ ਬਾਅਦ ਵਿੱਚ 2020 ਵਿੱਚ ਯੂਨੀਵਰਸਿਟੀ ਆਫ ਲੰਡਨ ਦੇ ਸਕੂਲ ਆਫ਼ ਓਰੀਐੱਨਟਲ ਐਂਡ ਆਫ਼ਰੀਕਨ ਸਟਡੀਜ਼ ਤੋਂ ਆਪਣੀ ਐਮਐਸਸੀ ਅੰਤਰਰਾਸ਼ਟਰੀ ਰਾਜਨੀਤੀ ਕਾਨੂੰਨ ਪੂਰੀ ਕੀਤੀ।"Iqra Choudhary(Samajwadi Party(SP)):Constituency- KAIRANA(UTTAR PRADESH)". myneta.info. Retrieved 4 June 2024.

 ਸਿਆਸੀ ਜੀਵਨ 
ਇਕਰਾ ਨੇ ਆਪਣਾ ਸਿਆਸੀ ਜੀਵਨ 2016 ਵਿੱਚ ਸ਼ੁਰੂ ਕੀਤਾ ਜਦੋਂ ਉਹ ਜ਼ਿਲ੍ਹਾ ਪੰਚਾਇਤ ਚੋਣਾਂ ਵਿੱਚ ਲੜਨ ਤੋਂ ਬਾਅਦ 5000 ਵੋਟਾਂ ਨਾਲ ਹਾਰ ਗਈ ਸੀ।

ਇਸਨੇ ਆਪਣੇ ਭਰਾ ਨਾਹਿਦ ਹਸਨ ਲਈ ਚੋਣ ਮੁਹਿੰਮ ਸ਼ੁਰੂ ਕੀਤੀ ਜੋ ਕੁਝ ਮਾਮਲਿਆਂ ਵਿੱਚ ਜੇਲ੍ਹ ਵਿੱਚ ਬੰਦ ਸੀ। ਇਸਨੇ ਮੁਹਿੰਮ ਦੀ ਅਗਵਾਈ ਕੀਤੀ ਅਤੇ ਕੈਰਾਨਾ ਵਿਧਾਨ ਸਭਾ ਹਲਕੇ ਤੋਂ ਉਸਦਾ ਭਰਾ ਨੂੰ ਜੇਤੂ ਉਮੀਦਵਾਰ ਬਣਿਆ ਕੀਤਾ।

2024 ਦੀਆਂ ਆਮ ਚੋਣਾਂ ਦੌਰਾਨ ਇਕਰਾ ਨੇ ਕੈਰਾਨਾ ਤੋਂ ਸੰਸਦ ਮੈਂਬਰ ਬਣਨ ਲਈ ਭਾਰਤੀ ਜਨਤਾ ਪਾਰਟੀ ਦੇ ਪ੍ਰਦੀਪ ਕੁਮਾਰ ਨੂੰ 69,116 ਵੋਟਾਂ ਦੇ ਫਰਕ ਨਾਲ ਹਰਾਇਆ।"Election Commission of India". results.eci.gov.in. Election Commission of India. Retrieved 4 June 2024.

 ਇਹ ਵੀ ਵੇਖੋ 

 ਸਮਾਜਵਾਦੀ ਪਾਰਟੀ
 2024 ਭਾਰਤੀ ਆਮ ਚੋਣਾਂ
 ਕੈਰਾਨਾ ਲੋਕ ਸਭਾ ਹਲਕਾ

 ਹਵਾਲੇ 

ਸ਼੍ਰੇਣੀ:ਸਮਾਜਵਾਦੀ ਪਾਰਟੀ ਦੇ ਸਿਆਸਤਦਾਨ
ਸ਼੍ਰੇਣੀ:ਭਾਰਤੀ ਮੁਸਲਮਾਨ
ਸ਼੍ਰੇਣੀ:ਉੱਤਰ ਪ੍ਰਦੇਸ਼ ਦੇ ਸਿਆਸਤਦਾਨ
ਸ਼੍ਰੇਣੀ:ਜ਼ਿੰਦਾ ਲੋਕ